Държавен вестник, бр. 103, 2003 г., стр. 33

Б Р О Й  103
Д Ъ Р Ж А В Е Н   В Е С Т Н И К
С Т Р .  33
(2) В горите—собственост на общини и дру-
ги юридически лица, лесопатологичното обс-
ледване се организира и финансира от собстве-
ниците на горите и се извършва от държавните
лесничейства, лесозащитните станции или лица,
притежаващи удостоверение за упражняване на
частна лесовъдска практика, на които това е
възложено с договор.
(3) Лесопатологичното обследване се извър-
шва в срок до 10 октомври.
(4) Държавните лесничейства обобщават
резултатите от обследването на горите поот-
делно за различните видове собственост и из-
готвят сведение по образец (приложение № 5*).
В срок до 15 октомври държавните лесничейс-
тва изпращат в РУГ:
1. два екземпляра от сведението на хартиен
носител;
2. магнитен носител (дискета) с обобщена
информация;
3. подробен обзор на хартиен носител.
(5) Регионалните управления на горите обоб-
щават сведенията по вредители, болести и дру-
ги повреди по държавни лесничейства и по вид
собственост на горите, изготвят сведение по
образец (приложение № 5*) и в срок до 30 ок-
томври изпращат в лесозащитните станции:
1. един екземпляр на хартиен носител от
сведение (приложение № 5*);
2. един екземпляр на хартиен носител от
обобщено сведение (приложение № 5* );
3. магнитен носител (дискета) с приложе-
ние № 5;
4. обобщен обзор на хартиен носител.
(6) Лесозащитните станции обобщават по-
лучените сведения, извършват корекции въз
основа на лабораторните анализи, попълват
сведение образец (приложение № 5*) и изгот-
вят прогноза за нападенията от вредители, бо-
лести и други повреди, която представят на НУГ
заедно с протоколите от контролните проверки
по чл. 17 в срок до 20 декември.
(7) Националното управление по горите обоб-
щава данните от лесопатологичните обследва-
ния, получени от лесозащитните станции, и из-
готвя обобщена прогноза за страната по образец
(приложение № 5*) в срок до 30 декември.
Чл. 16. (1) Регионалните управления на го-
рите извършват контролни проверки на 20 %
от обследваната площ от държавните лесничейс-
тва в срок до 15 октомври.
(2) Лесозащитните станции извършват конт-
ролни проверки на 20 % от обследваните площи
за района на станцията в срок до 30 октомври.
(3) За всяка извършена проверка се съставя
протокол.
Раздел IV
Лесопатологично обследване на по-важните
насекомни и други вредители и болести
Чл. 17. (1) Лесопатологичното обследване
на насекомни вредители по плодовете и семе-
ната се провежда от ДЛ, ДДивС и лесозащит-
ните станции в семепроизводствени градини и
насаждения, определени за семесъбиране.
(2) Резултатите от обследването и анализа
се попълват в сведение по образец (приложе-
ние № 6).
Чл. 18. (1) Лесопатологичното обследване
на насекомни вредители по листата се провеж-
да еднократно през годината съобразно биоло-
гичните особености на вредителя.
(2) Лесопатологичното обследване включва:
1. оценка на разпространението на насеком-
ния вредител, размера на повредата и степента
на развитие;
2. оценка на здравословното състояние на
насаждението и здравословното състояние на
вредителя;
3. събиране на материали за анализи (яйца,
какавиди, възрастни или ларви);
4. преценка на опасността от обезлистване.
(3) Резултатите от обследването се попъл-
ват в сведение по образец (приложение № 7).
(4) Лесопатологичното обследване се про-
вежда по отделни насекомни вредители и фази
от тяхното развитие, както следва:
1. гъботворка—в стадий “яйце”, през перио-
да август—октомври на всеки 500 дка се прове-
ряват по 100 дървета за наличие на яйцекуп-
чинки; измерва се диаметърът на дърветата и
от всеки обект се събират по 10 броя яйцекуп-
чинки за анализ с различна големина и от раз-
лично изложение, които се изпращат в лесоза-
щитната станция;
2. пръстенотворка—в стадий “яйце”, през
юни—октомври на всеки 200 дка нападната
площ се проверяват 3 броя дървета (може и след
отсичане) за наличие на яйцепръстенчета; съ-
бират се не по-малко от 10 броя яйцепръстенче-
та за всеки обект, които се изпращат в лесоза-
щитната станция за анализ;
3. листоврътки—в стадий “яйце”, през януа-
ри—февруари за всеки обект от 3—5 броя дървета
се вземат по 3 пробни клонки от горната, средната
и долната част на короната с дължина 0,5 м и се
изпращат в лесозащитната станция за анализ;
4. педомерки—в стадий “възрастно (пеперу-
да)”, през периода октомври—ноември на все-
ки 300 дка се залагат на 3—5 броя дървета леп-
ливи пояси на височина 1,5 м с широчина 10 см;
отношението между уловените женски пеперу-
ди към дължината на лепливия пояс показва
степента на нападение (1—2—слабо, над 3—сил-
но); резултатите от обследването се отразяват
в дневник (приложение № 4);
5. златозадка—в стадий “гъсеница” чрез ус-
тановяване броя им в зимните гнезда; през есен-
та на всеки 500 дка се проверяват по 100 броя
дървета, събират се не по-малко от 10 гнезда с
различна големина, изпращат се в лесозащит-
ната станция за анализ;
6. бяла върбова пеперуда—в стадии “яйце-
купчинки” и “какавида”, през май—юни (I по-
коление) и август (II поколение), проверяват се
не по-малко от 30 броя дървета за наличие на
яйцекупчинки, събират се не по-малко от 10 яй-
цекупчинки за всеки обект и се изпращат в ле-
созащитната станция за анализ;